**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.051 по мярка 04 „Подкрепа за инфраструктура и услуги, свързани с обновяване и развитие на рибарската територия“,**

**от Стратегия за Водено от общностите местно развитие на МИРГ Самоков по Програма морско дело и рибарство 2014-2020 г.,**

**одобрени с Докладна записка № 93-3623/14.07.2020 г.**

**от Ръководителя на Управляващия орган на ПМДР 2014-2020 г.**

*Забележка: Въпросите на кандидатите се публикуват в курсив „Italic” без допълнителна редакция.*

**Въпрос:**

УВАЖАЕМИ ДАМИ И ГОСПОДА,

Във връзка с стартирала процедура за подбор на проекти № BG14MFOP001-4.051 по мярка 04 „Подкрепа за инфраструктура и услуги, свързани с обновяване и развитие на рибарската територия“ от Стратегия за водено от общностите местно развитие на МИРГ „Самоков“ по Програма морско дело и рибарство 2014-2020 г. имаме следният въпрос:

В УК в т. 6 Цели на предоставяната безвъзмездна финансова помощ по процедурата и очаквани резултати е описано: „…Целите на проектното предложение следва да съответстват на и целите на Мярка 04 и на приоритетите и съответните цели на одобрената Стратегията за ВОМР, както следва:

* Добавяне на стойност, създаване на работни места, привличане на младите хора и насърчаване на иновациите на всички етапи от веригата за доставка на продукти от риболов и аквакултури;
* Подпомагане на диверсификацията в рамките или извън сектора рибарство и аквакултура с търговска цел, ученето през целия живот и създаването на работни места в райони за рибарство и аквакултури;
* Подобряване и използване на екологичните дадености на районите за рибарство и аквакултури, включително операции за смекчаване на въздействието от изменението на климата;
* Насърчаване на социалното благополучие и културното наследство в районите за рибарство и аквакултури, включително рибарството, аквакултурите и културно наследство;
* Засилване на ролята на рибарските общности в местното развитие и управлението на местните ресурси в областта на рибарството и морските дейности...“

В Условията за кандидатстване са описани само основните цели на СВОМР, но не е описана конкретната цел на мярка 04 „Подкрепа за инфраструктура и услуги, свързани с обновяване и развитие на рибарската територия“ от Стратегията, а именно: „Подобряване на инфраструктурата с цел привличане на инвестиции за устойчиво икономическо местно развитие, подобряване средата на живот и повишаване привлекателността на района“. Това означава ли, че проектното предложение трябва да се придържа основно към самата цел на мярка 04 „Подобряване на инфраструктурата с цел привличане на инвестиции за устойчиво икономическо местно развитие, подобряване средата на живот и повишаване привлекателността на района“ и съответно да води до постигане на основните цели описани на СВОМР?

С УВАЖЕНИЕ:

ОБЩИНА САМОКОВ

**Отговор:**

Съгласно Условията на кандидатстване по процедурата, целите на проектното предложение следва да съответстват на и целите на Мярка 04 и на приоритетите и съответните цели на одобрената Стратегията за ВОМР.

В този смисъл, следва проектното предложение да се придържа към конкретната цел на мярка 04, а именно: „Подобряване на инфраструктурата с цел привличане на инвестиции за устойчиво икономическо местно развитие, подобряване средата на живот и повишаване привлекателността на района“, като основната цел на мярката следва да съответства на една или повече от приоритетите и съответните цели на одобрената Стратегия за ВОМР на МИРГ „Самоков“.